# வீயத் தான் நவென்



**வீயத் தான் நவென்** (மார்ச் 13, 1971) என்பவர் தெற்கு வியட்நாமிய வம்சாவளியைச் சேர்ந்த அமெரிக்கப் பேராசிரியரும் நாவலாசிரியருமாவார். இவர் தெற்கு கலிபோர்னியா பல்கலைக்கழகத்தில் ஆங்கிலத்துறையின் பேராசியராகவும், துறைத்தலைவராகவும் பணிபுரிகிறார்.  

இவரது அறிமுக நாவலான *தி சிம்பதைசர்* 2016 ஆம் ஆண்டுக்கான புலிட்சர் பரிசு, டேட்டன் இலக்கிய அமைதிப் பரிசு, ஃபிக்ஷன் முதல் நாவல் பரிசுக்கான மையம் மற்றும் பல பாராட்டுகளைப் பெற்றது. கூடுதலாக, அவர் 2017 இல் மகார்த்தர் அறக்கட்டளையின் உதவித்தொகை மற்றும் குகன்ஹெய்ம் உதவித்தொகை ஆகியவற்றைப் பெற்றார்.  

வீயத் தான் நவென் *தி நியூயார்க் டைம்ஸில்* அடிக்கடி பங்காளிப்பாளராகவும், கருத்துரைக் கட்டுரையாளராகவும் பங்குகொள்கிறார். அங்கு அவர் குடிவரவு, அகதிகள், அரசியல், கலாச்சாரம் மற்றும் தென்கிழக்கு ஆசியா போன்ற தலைப்புகளில் தன் படைப்புகளை வெளியிடுகிறார். இவர் அமெரிக்க கலை மற்றும் அறிவியல் கழகத்தின் உறுப்பினர். 2020 ஆம் ஆண்டில், 103ஆம் ஆண்டு புலிட்சர் பரிசு குழுவில் உறுப்பினராக சேர்ந்த முதல் அமெரிக்க ஆசியர் என்ற வரலாற்று சாதனை படைத்தார். 2023 இல், ஹார்வர்ட் பல்கலைக்கழகத்தில் சார்லஸ் எலியட் நார்டன் சொற்பொழிவு தொடரில் இடம்பெற்ற முதல் ஆசிய அமெரிக்கர் என்ற பெருமையையும் பெற்றார்.  

## ஆரம்ப வாழ்க்கை மற்றும் கல்வி
வீயத் தான் நவென் 1971 இல். லிண்டா தான் நவென் மற்றும் ஜோசப் தான் நவென் ஆகியோரின் மகனாக தென் வியட்நாமின் பான் மே துவோட்டில் பிறந்தார். அவர்கள் வடக்கு வியட்நாமிலிருந்து அகதிகளாக 1954 இல் தெற்கே குடிபெயர்ந்தவர்கள். வீயத்தின் தாயாரின் உண்மையான பெயர் நகுயென் தி பே. அவர் அவரது வாழ்க்கையில் மிகவும் செல்வாக்கு மிக்கவராக இருந்தார். அவரது புத்தகமான *எ மேன் ஆஃப் டூ ஃபேசஸ்: எ மெமோயர், எ ஹிஸ்டரி, எ மெமோரியல்* (A Man of Two Faces: A Memoir, A History, A Memorial) என்ற புத்தகத்தின் ஒரு பகுதியில், தனது தாயார் போன்ற பொதுமக்கள் போர்க்காலத்தில் பெரும்பாலும் கவனிக்கப்படாத பங்களிப்புகளைப் பற்றி வீயத் பிரதிபலிக்கிறார். "*மா போன்றவர்கள், வரலாற்றால் நினைவுகூரப்பட மாட்டார்கள். வரலாற்றின் ஒரு பகுதியாகவும் இருக்க மாட்டார்கள். வீரர்கள் போலல்லாமல், இந்த பொதுமக்கள், அவர்களில் பலர் பெண்கள் மற்றும் குழந்தைகள், அவர்கள் தகுதியான அங்கீகாரத்தைப் பெறுவதில்லை. சிலர் அதிக பயங்கரத்தை சகித்துக்கொள்கிறார்கள், சில வீரர்களை விட அதிக திகிலை பார்க்கிறார்கள்*" என்று அவர் எழுதுகிறார்.  

1975 இல் சைகோன் வீழ்ச்சிக்குப் பிறகு, வீயத்தின் குடும்பம் அமெரிக்காவிற்கு தப்பிச் சென்ற போது, வீயத்தின் குடும்பம் அவரது தத்தெடுக்கப்பட்ட 16 வயது சகோதரியை விட்டுச் சென்றது. கிட்டத்தட்ட 30 வருடங்களாக அவரது தங்கையை சந்திக்கவில்லை. வியட்நாமிலிருந்து வந்த அகதிகளுக்கு இடமளித்த நான்கு அமெரிக்க முகாம்களில் ஒன்றான ஃபோர்ட் இந்தியன்டவுன் கேப்பில் வீயத்தின் குடும்பம் முதலில் குடியேறியது. பின்னர் பென்சில்வேனியாவின் ஹாரிஸ்பர்க்கிற்கு சென்று 1978 வரை தங்கியிருந்தனர். நவென் குடும்பத்தின் அடுத்த இலக்கு கலிபோர்னியாவின் சான் ஜோஸ் ஆகும். அங்கு அவரது பெற்றோர் *சாய் கோன் மோய்* என்ற வியட்நாமிய மளிகைக் கடையைத் திறந்தனர், இது அப்பகுதியில் முதல் வியட்நாமிய வகை கடைகளில் ஒன்றாகும்.  

வீயத் ஒன்பது வயதாக இருந்த கிறிஸ்துமஸ் ஈவ் அன்று, அவர்களது கடைகளில் நடைபெற்ற கொள்ளையில் வீயத்தி பெற்றோர் கொள்ளையர்களால் சுடப்பட்டனர். இருந்தும் உயிர் தப்பினர். அவருக்கு 16 வயதாக இருந்தபோது, ஒரு துப்பாக்கி ஏந்தியவர் அவர்களின் வீட்டிற்குள் நுழைந்து அவர்களை மிரட்டியிருக்கிறார். வீயத்தின் தாய் உதவி கேட்டு தெருவில் ஓடி குடும்பத்தினரின் உயிரை காப்பாற்றியிருக்கிறார்.  

அமெரிக்காவிற்கு வந்த ஏழு வருடங்களுக்குப் பிறகு, வியட்டின் அண்ணன் துங் தான் நவென் (நவென் தான் துங்), ஹார்வர்ட் பல்கலைக்கழகத்தில் நுழைந்தார். துங் நான்கு வருடங்களுக்குப் பிறகு தத்துவத்தில் பி.ஏ பட்டமும், 1991 இல் ஸ்டான்போர்ட் பல்கலைக்கழகத்தில் எம்.டி பட்டமும் பெற்றார். அவர் கலிபோர்னியா பல்கலைக்கழகம், சான் பிரான்சிஸ்கோவில் பொது உள் மருத்துவத்தில் மருத்துவ பேராசிரியராக உள்ளார். அவர் ஜனாதிபதி பராக் ஒபாமாவின் ஆசிய அமெரிக்கர்கள் மற்றும் பசிபிக் தீவுவாசிகள் பற்றிய ஆலோசனை ஆணையத்தில் (2011-14) ஆணையராகவும், ஆணையத்தின் தலைவராகவும் (2014-17) பணியாற்றினார்.  

சிறுவயதில், வியட்நாம் போர் பற்றிய இலக்கியங்களைப் படிப்பதில் வியத் ஆர்வம் காட்டினார். குறிப்பாக வியட்நாமிய கண்ணோட்டத்தில் இருந்து வந்த நூலகள். அக்காலகட்டத்தில் அமெரிக்கக் கதைகளின் எண்ணிக்கையுடன் ஒப்பிடும்போது வியட்நாமிய கதைகள் மிகவும் அரிதாக இருந்தன. சான் ஜோஸில் வளர்ந்த வியத், கத்தோலிக்க தொடக்கப் பள்ளியான செயின்ட் பேட்ரிக் பள்ளியிலும், பின்னர் பெல்லார்மைன் கல்லூரியிலும் பயின்றார்.  

பெர்க்லியில் உள்ள கலிபோர்னியா பல்கலைக்கழகத்தில் தனது படிப்பை முடிப்பதற்கு முன்பு, வீயத் UCLA வில் ஒரு காலாண்டிலும், கலிபோர்னியா பல்கலைக்கழகம் ரிவர்சைடில் ஒரு வருடமும் பயின்றார் . அவர் 1992 இல் ஆங்கிலம் மற்றும் இனவியல் ஆய்வுகளில் இளங்கலை கலை பட்டம் பெற்று பை பீட்டா கப்பா பட்டதாரியாக பட்டம் பெற்றார். 26 வயதிற்குள், அவர் 1997 இல் பெர்க்லியில் ஆங்கிலத்தில் முனைவர் பட்டம் பெற்றார்.  

## பேராசிரியர் பணி
வீயத் 1997-ம் ஆண்டில், தெற்கு கலிபோர்னியா பல்கலைக்கழகத்தில் உதவி பேராசிரியராக பணிபுரிவதற்கு லாஸ் ஏஞ்சல்ஸுக்கு சென்றார். அங்கே ஆங்கிலத் துறை, அமெரிக்க ஆய்வுகள் மற்றும் இனவியல் துறை ஆகிய இரண்டு துறையிலும் பணியாற்றினார். 2003-ம் ஆண்டில், இரு துறைகளிலும் இவர் இணை பேராசிரியராக பதவி உயர்வு பெற்றார். வீயத் தற்போது ஏரோல் ஆர்னால்டு தலைவராகவும், ஆங்கிலம், அமெரிக்க ஆய்வுகள் மற்றும் இனவியல் மற்றும் ஒப்பீட்டு இலக்கிய பேராசிரியராகவும் பணியாற்றுகிறார்.  

2023-ம் ஆண்டில், வியத் ஹார்வர்ட் பல்கலைக்கழகத்தில் சார்லஸ் எலியட் நார்டன் கவிதைப் பேராசிரியராக நியமிக்கப்பட்டார். *'காக்கவும் அழிக்கவும்: மற்றொன்றாக எழுதுவது’.* என்ற தலைப்பில் அவர் ஆறு விரிவுரைகளை வழங்கினார். 2018 க்குப் பிறகு ஹார்வர்ட் வளாகத்தில் நேரடியாக அளிக்கப்பட்ட முதல் தொடர் இதுவாகும். குறிப்பாக, ஜோர்ஜ் லூயிஸ் போர்ஜஸ், டி.எஸ். எலியட் மற்றும் டோனி மோரிசன் போன்ற பிற புகழ்பெற்ற எழுத்தாளர்களின் வரிசையில் சார்லஸ் எலியட் நார்டன் விரிவுரைத் தொடரை வழிநடத்தும் முதல் ஆசிய அமெரிக்கர் வீயத் ஆவார்.  

ஆசிரியப்பணி மற்றும் எழுத்துப்பணியோடு, வீயத் தான் நவென் *லாஸ் ஏஞ்சல்ஸ் டைம்ஸ்* இதழின் கலாச்சார விமர்சகராகவும் தற்போது பணியாற்றுகிறார். புலம்பெயர்ந்த வியட்நாமிய கலைஞர்கள் வலையமைப்புக்காக அர்ப்பணிக்கப்பட்ட வலைப்பதிவான diaCRITICS இன் நிறுவனர் மற்றும் ஆசிரியர் வீயத் ஆவார்.  

## எழுத்துப்பணி

### நாவல்கள்

#### தி சிம்பதைசர்
வீயத் தான் நவெனின் முதல் நாவலான *தி சிம்பதைசர்* 2015, க்ரோவ் பிரஸ் (Grove Press)/அட்லாண்டிக் என்ற பதிப்பகம் மூலம் வெளியிடப்பட்டது.  

- *தி சிம்பதைசர்* நாவல் 2016 ஆம் ஆண்டுக்கான சிறந்த புதினத்திற்கான புலிட்சர் பரிசு பெற்றது.
- அதைத்தொடர்ந்து, நாவல்களுக்கான புனைவு மையத்தின் பரிசு, அமெரிக்க நூலக சங்கத்தின் சிறந்த புனைகதைக்கான கார்னெகி பதக்கம் மற்றும் ஆசிய/பசிபிக் அமெரிக்க நூலகர்கள் சங்கத்தின் ஆசிய/பசிபிக் அமெரிக்க இலக்கிய விருது ஆகியவற்றையும் பெற்றது.
- இந்த புத்தகம் அமெரிக்காவின் மர்ம கதைகளை எழுதும் அமெரிக்க எழுத்தாளரிடமிருந்து சிறந்த முதல் நாவலுக்கான எட்கர் விருதையும் வென்றது. அத்துடன் PEN/ஃபால்க்னர் புனைகதைக்கான பரிசு மற்றும் PEN/ராபர்ட் டபிள்யூ விருதின் இறுதித்தேர்வு வரை முன்னேறியது.
- இந்த புத்தகம் டேட்டன் இலக்கிய அமைதி பரிசையும் பெற்றது. *தி நியூயார்க் டைம்ஸ்* நாளிதழ் *தி சிம்பதைசர்* புத்தகத்தின் அறிமுகத்தின் போது புதிய புத்தகங்களின் ’ஆசிரியர்களின் தேர்வு’ தேர்வு மற்றும் ’2015 இன் குறிப்பிடத்தக்க புத்தகங்கள்’ பட்டியலில் சேர்த்தது.
- *தி கார்டியன்*, *தி வால் ஸ்ட்ரீட் ஜர்னல்* மற்றும் *தி வாஷிங்டன் போஸ்ட்* உள்ளிட்ட பல ’ஆண்டின் சிறந்த புத்தகங்கள்’ பட்டியலிலும் இந்த நாவல் இடம்பெற்றது.

#### தி கமிட்டட்
வியட்டின் இரண்டாவது நாவல் *தி கமிட்டட்*. இது *தி சிம்பதைசரின்* கதையைத் தொடர்கிறது. இந்நூல் 2021 இல் வெளியிடப்பட்டது.  
### சிறுகதைகள்
வியட் தங் நகுயெனின் சிறுகதைகள் பல்வேறு மதிப்புமிக்க பதிப்பகங்களால் வெளியிடப்பட்டுள்ளன.  

மே 2008 இல், வீயத் தான் நவென் OV புத்தகங்கள், அதர் வாய்ஸஸ் நிறுவனம் வெளியிட்ட *எ ஸ்ட்ரேஞ்சர் அமாங் அஸ்: ஸ்டோரீஸ் ஆஃப் கிராஸ்-கல்சுரல் கொலிஷன் மற்றும் கனெக்‌ஷன்* என்ற புத்தகத்திற்கு பங்களித்தார்.  

பிப்ரவரி 2017 இல், க்ரோவ் பிரஸ் பதிப்பகத்தின் மூலம் அவரது *தி ரெஃப்யூஜிஸ்* என்ற சிறுகதை தொகுப்பு வெளியானது.  

### அபுனைவு
வீயத் தான் நவென் *தி டிஸ்பிளேஸ்டு: ரெஃப்யூஜி ரைட்டர்ஸ் ஆன் ரெஃப்யூஜி லைவ்ஸ்* என்ற தொகுப்பின் ஆசிரியர் ஆவார். இதில் மெக்சிகோ, போஸ்னியா, ஈரான், ஆப்கானிஸ்தான், ஹங்கேரி, சிலி மற்றும் எத்தியோப்பியா உள்ளிட்ட நாடுகளைச் சேர்ந்த 17 அகதி எழுத்தாளர்களின் கட்டுரைகள் இடம்பெற்றுள்ளன.  

இவர், *நத்திங் எவர் டைஸ்: வியட்நாம் அண்ட் தி மெமரி ஆஃப் வார்* என்ற தலைப்பில் ஒரு அபுனைவு புத்தகத்தையும் வெளியிட்டுள்ளார், இது மார்ச் 2016 இல் ஹார்வர்ட் யுனிவர்சிட்டி பிரஸ்ஸால் வெளியிடப்பட்டது.  

வீயத்தின் வலைத்தளத்தின்படி, *நத்திங் எவர் டைஸ்* அமெரிக்கா முதல் வியட்நாம், லாவோஸ், கம்போடியா மற்றும் தென் கொரியா வரை பல நாடுகளாலும் மக்களாலும் வியட்நாம் போர் என்று அழைக்கப்படுவது எவ்வாறு நினைவுகூரப்படுகிறது என்பதை ஆராய்கிறது.  

*கிர்கஸ் ரிவியூஸ்* என்கின்ற விமர்சன இதழ், இந்நூலை புகழ்ந்து, ’*நாம் எப்படி நினைவில் கொள்ளவும் மறக்கவும் தேர்வு செய்கிறோம் என்பதற்கான ஒரு சக்திவாய்ந்த பிரதிபலிப்பு*’ என்று அழைத்தது. இந்த புத்தகம் தேசிய புத்தக விருதுக்கான இறுதிப் போட்டியாளராகவும் திகழ்ந்தது.  

வீயத் தான் நவென் 2002 ஆம் ஆண்டில், *ரேஸ் அண்ட் ரெசிஸ்டன்ஸ்: லிட்டரேச்சர் அண்ட் பாலிடிக்ஸ் இன் ஏசியன் அமெரிக்கா* என்ற தலைப்பில் ஒரு ஆய்வுக்கட்டுரையை வெளியிட்டார். 2014 ஆம் ஆண்டில் ஜேனட் ஹாஸ்கின்ஸுடன் இணைந்து *டிரான்ஸ்பேசிஃபிக் ஸ்டடீஸ்: ஃப்ரேமிங் ஆன் எமர்ஜிங் ஃபீல்ட்* என்ற தலைப்பில் ஒரு ஆய்வுக்கட்டுரையை இணைந்து தொகுத்தார்.  

*தி நியூயார்க் டைம்ஸில்* ஒரு கருத்துக்கட்டுரையில், வியட் ஒரு அகதியாக தனது அனுபவங்களைப் பற்றி விவாதித்து, அகதிகளை வீரர்களாக வகைப்படுத்தினார்.  

வீயத் தான் நவெனின் அபுனைவு கட்டுரைகள் மற்றும் விரிவுரைகள், பல்வேறு இதழ்கள் மற்றும் நூல்களில் இடம்பெற்றுள்ளன. அவற்றுள்:  

- PMLA
- அமெரிக்கன் லைப்டரி சொசைட்டி
- மேலை இலக்கிய மன்றம்
- positions: கிழக்கு ஆசிய கலாச்சார விமர்சனம்
- தி நியூ சென்டேனியல் ரிவியூ
- போஸ்ட் மார்டன் கல்ச்சர்
- தி ஜப்பானீஸ் ஜர்னல் ஆஃப் அமெரிக்கன் ஸ்டடீஸ்
- ஆசிய அமெரிக்கன் ஸ்டடீஸ் ஆஃப்டர் க்ரிட்டிகல் மெஸ்

### குழந்தைகளுக்கான நூல்கள்
வீயத் தான் நவென் மற்றும் இல்லஸ்ட்ரேட்டர் தி புய், அவரவர் குழந்தைகளுடன் இணைந்து *சிக்கன் ஆஃப் தி சீ* என்ற குழந்தைகளுக்கான புத்தகத்தில் பணியாற்றினர். இந்த வினோதமான மற்றும் சாகசக் கதை வீயத்தின் ஐந்து வயது மகனான எல்லிசன் நகுயெனின் கற்பனை மனதிலிருந்து உருவானது. வீயத் எல்லிசனின் கருத்தை விரிவுபடுத்தினார், அதே நேரத்தில் தி புய் மற்றும் அவரது பதின்மூன்று வயது மகன் ஹியென் புய்-ஸ்டாஃபோர்ட் ஆகியோர் தங்கள் விளக்கப்படங்களுடன் கதைக்கு உயிர் கொடுத்தனர்.  

## நூல் பட்டியல்

### நாவல்கள்

- தி சிம்பதைசர்
- தி கமிட்டேட்

### அபுனைவுகள்

- Race and Resistance: Literature and Politics in Asian America
- Transpacific Studies: Framing an Emerging Field
- Nothing Ever Dies: Vietnam and The Memory of War
- The Displaced: Refugee Writers on Refugee Lives
- Maxine Hong Kingston: The Woman Warrior, China Men, Tripmaster Monkey, Other Writings
- A Man of Two Faces: A Memoir, A History, A Memorial

### சிறுகதைகள்

- Arthur Arellano
- Better Homes and Gardens
- A Correct Life
- Look At Me

### சிறுகதைத் தொகுப்பு
**The Refugees**  
- Black-Eyed Women
- The Other Woman
- The War Years
- The Transplant
- I'd Love You to Want Me
- The Americans (2010 நெல்சன் அல்க்ரென் சிறுகதை விருதுகளின் இறுதிப் போட்டிக்கு தேர்வான கதை)
- Someone Else Besides You
- Fatherland (இக்கதை 2011ம் ஆண்டின் குளிர்கால புனைகதை போட்டியில் பரிசு வென்றது)

### குழந்தைகளுக்கான நூல்கள்

- Chicken of the Sea (with illustrator Thi Bui)
- Simone (with illustrator Minnie Phan)

## விருதுகள்

- அமெரிக்கன் கவுன்சில் ஆஃப் லேர்ன்ட் சொசைட்டிகளின் உறுப்பினர் (2011–2012)
- ஹார்வர்டில் உள்ள ராட்க்ளிஃப் இன்ஸ்டிடியூட் ஃபார் அட்வான்ஸ்டு ஸ்டடியின் உறுப்பினர் (2008–2009)
- ஃபைன் ஆர்ட்ஸ் ஒர்க் சென்டரின் உறுப்பினர் (2004–2005)
- கற்பித்தல் மற்றும் சேவை விருதுகள்
- சிறப்பான ஆராய்ச்சி, கற்பித்தல் மற்றும் சேவைக்கான ஆல்பர்ட் எஸ். ராபென்ஹெய்மர் சிறந்த ஜூனியர் ஃபேகல்டி விருது
- பட்டதாரி மாணவர்களுக்கு ஆசிரிய வழி காட்டுதலுக்கான மெலன் வழிகாட்டுதல் விருது
- ஆண்டின் ரெசிடென்ட் ஃபேகல்டி விருதுபொது கல்வி கற்பித்தல் விருது

**பின்வரும் அமைப்புகளிலிருந்து தங்குமிடங்கள், உறுப்பினர் பதவிகள் மற்றும் மானியங்கள்:**  
- லூஸ் அறக்கட்டளை
- மெலன் அறக்கட்டளை
- ஆசிய கலாச்சார கவுன்சில்
- ட்ஜெராஸி ஆர்டிஸ்ட்ஸ் ரெசிடென்சி
- பிரெட் லோஃப் ரைட்டர்ஸ்' கான்பரன்ஸ்
- ஹண்டிங்டன் நூலகம்
- ஜேம்ஸ் இர்வின் அறக்கட்டளை
- வார்ஹோல் அறக்கட்டளை
- கிரியேட்டிவ் கேபிடல்
## தனிப்பட்ட வாழ்க்கை
வீயத் தான் நவென் 2016 ஆம் ஆண்டு, புறக்கணிப்பு, விலக்கல் மற்றும் தடைகள் (பி.டி.எஸ்) இயக்கத்தை ஆதரிப்பதன் மூலம் பாலஸ்தீனிய உரிமைகளுக்காக பேசினார். 2023 ஆம் ஆண்டில், *லண்டன் ரிவியூ ஆஃப் புக்ஸில்* "*பாலஸ்தீனத்தில் வன்முறை மற்றும் அழிவுக்கு முடிவு கட்ட வேண்டும்*" என்று வலியுறுத்தி ஒரு திறந்த கடிதத்தில் கையெழுத்திட்ட பிறகு, 92 வது தெரு Y இல் ஒரு யூத அமைப்பு வியட் திட்டமிடப்பட்ட வாசிப்பை எந்த விளக்கமும் இல்லாமல் ரத்து செய்தது. ரத்து செய்யப்பட்டதைத் தொடர்ந்து, மற்ற ஆசிரியர்கள் மையத்தின் வரவிருக்கும் நிரலாக்க அட்டவணையில் இருந்து வெளியேறினர், மற்றும் குறைந்தது இரண்டு 92NY ஊழியர்கள் ராஜினாமா செய்தனர். இன்ஸ்டாகிராமில், "*பாலஸ்தீனம், இஸ்ரேல் அல்லது ஆக்கிரமிப்பு மற்றும் போர் தொடர்பாக நான் சொன்ன அல்லது செய்த எதையும் பற்றி எனக்கு எந்த வருத்தமும் இல்லை*" என வீயத் குறிப்பிட்டிருக்கிறார்.இஸ்ரேல்-ஹமாஸ் போரின் போது, அவர் வெளியீட்டாளர்கள் மற்றும் இலக்கிய விழாக்கள் உட்பட இஸ்ரேலிய கலாச்சார நிறுவனங்களை புறக்கணிக்க ஆதரவளித்தார்.  

வீயத் தான் நவென் தெற்கு கலிபோர்னியா பல்கலைக்கழகத்தில் சினிமா மற்றும் ஊடக ஆய்வுகளில் ஆசிரிய உறுப்பினரும் கவிஞருமான லான் டுயோங்கை மணந்தார். இவரைப் போலவே, லானும் இளம் அகதியாக அமெரிக்காவிற்கு வந்த பிறகு சான் ஜோஸில் வளர்ந்தார். இத்தம்பதியினர் இரண்டு குழந்தைகளுடன் கலிபோர்னியாவின் பசடீனாவில் வசிக்கின்றனர்.